εδοξε τωι δημωι γνωμη συνεδρων επειδη ευδημος θαλλιωνος αιρουμενος ευεργετειν τον δημον και της αυτου φιλοδοξιας εις τον αει χρονον μνηαν υπαρχειν την αριστην επηγγελται δωσειν εις παιδειαν των ελευθερων παιδων αργυριου ταλαντα δεκα υπερ τε αυτου και των αδελφων μενανδρου και διωνος εψηφισθαι μιλησιοις επηνησθαι μεν ευδημον της περι τα καλλιστα σπουδης ενεκεν και ειναι εν επιμελειαι παρα τηι βουληι και τωι δημωι ινα δ η περι τουτων συνταξις τυγχανηι της προσηκουσης οικονομιας ευδημον μεν διαγραψαι το προειρημενον πληθος των χρηματων τοις ταμιαις των εγκυκλιων εν τοις τεταγμενοις κατα την επαγγελιαν χρονοις τους δε ταμιας αποδιδοναι παραχρημα τοις επι της δημοσιας τραπεζης αιρουμενοις τους δε υποστησαμενους λογον πολεως των επιδοθεντων υπο ευδημου χρηματων εις παιδειαν των ελευθερων παιδων εγγραφεσθαι το διδομενον και διαφυλασσειν παραδιδοναι δε και τοις μεθ αυτους αιρεθησομενοις τραπεζιταις εως ο δημος βουλευσηται περι της εσομενης απ αυτων προσοδου εαν δε μη παραδωσιν καθοτι γεγραπται οφειλετωσαν τωι δημωι διπλασια τα χρηματα τους δ ανατακτας τους διο[ι]κουντας τας της πολεως προσοδους εξαιρειν καθ εκαστον ετος εν τηι αναταξει στατηρας τριακοσιους αντι της εσομενης απο των χρηματων προσοδου και μεριζειν εν τοις αναλωμασι των ταμιων εκαστωι κατα μηνα το επιβαλλον εαν δε μη εξελωσιν καθοτι γεγραπται οφειλετω εκαστος αυτων στατηρας πεντακοσιους ιερους ερμου και μουσων. τους δε βουλομενους παιδοτριβειν η γραματα διδασκειν απογραφεσθαι προς τους καθισταμενους παιδονομους εις τον επιοντα ενιαυτον ειναι δε την απογραφην καθ εκαστον ετος απο της διχομηνιας εως της εικαδος του αρτεμισιωνος μηνος τους δε εκτιθεναι τα ονοματα αυτων εις την αντιοχεον στοαν τηι δε ογδοηι ανομενου του αυτου μηνος επειταν η εκκλησια συναχθηι τιθεσθαι εν τηι ορχηστραι τριποδα και θυμιατρον τους δε ιερεις τον τε του ερμου του εναγωνιου του εν τηι παλαιστραι των παιδων και τον των μουσων και τον ιεροκηρυκα και τους κεχειροτονημενους και μελλο[ν]τας αρχειν παιδονομους και μεχρι μεν ζωιης ευδημον μετα δε ταυτα των απο ευδημου τον πρεσβυτατον επιθυμιασαι λιβανωτον τωι τε ερμ[η]ι και ταις μουσαις και απολλωνι μουσηγετηι τον δε ιεροκηρυκα επευξασθαι τοις εκκλησιαζουσιν οστις χειροτονοιηι παιδοτριβας και τους τα γραμματα διδαξοντας ους αριστα νομιζει των παιδων επιστατησειν και μηδεμιαι φιλοτιμιαι παρα το δικαιον προσνεμοι την αυτου γνωμην αμεινον αυτωι ειναι ε[α]ν δε μη τουναντιον μετα δε τουτο οι μεν παιδονομοι παραδοτωσαν τωι γραμματει της βουλης τα ονοματα των απογραψαμενων ο δ επαγετω κατα ενα των δ επιπορευομενων εκαστον ορκισατωσαν οι τε ιερεις και ο ιεροκηρυξ ο δε ορκος εστω τοις μεν παιδοτριβαις οδε ομνυω τον ερμη μη παρακεκληκεναι μηθενα μιλησιων οπως με χειροτονηι μηδ ετερωι προστεταχεναι παρακαλεσαι υπερ εμου και επαρασθω ευορκουντι μεν αμεινον εινα[ι] εφιορκουντι δε ταναντια τοις δε γραμματοδιδασκαλοις τα μεν αλ[λα] κατα ταυτα ομνυτωσαν δε τον απολλωνα και τας μουσας χειροτονεισθαι δε και αποδεικνυσθαι εκ των επελθοντων παιδοτριβας τεσσαρας και γραμματοδιδασκαλους τεσσαρας. τεταχθαι δε μισθον τωμ μεν παιδοτριβων εκαστωι μηνος εκαστου δραχμας τριακοντα των δε γραμματοδιδασκαλων εκαστωι μηνος εκαστου δραχμας τεσσερακοντα. τα δε κατα τας επιδειξεις αυτων και τα α[λ]λα συντελεισθαι κατα τον παιδονομικον νομον εξειναι δε τοις χειροτονηθεισιν παιδοτριβαις εαν αγοντες αθλητας επι τινα των στεφανιτων αγωνων εκγδημειν βουλωνται παραλυσαμενοις τους παιδονομους και καταλιπουσιν ανθ αυτων τον επιστατησοντα των παιδων αρεστον τοις παιδονομοις εκγδημειν. οπως δε το γινομενον εκαστοις ευτακτως υπηρετηται τους ταμιας διδοναι το τεταγμενον τοις τε παιδοτριβαις και γραματοδιδασκαλοις μηνος εκαστου τηι νουμηνιαι εαν δε τις μη δωι οφειλετω στατηρας πεντακοσιους ιερους ερμου και μουσων ειναι δε κατ αυτων και πραξιν του μισθου τοις παιδοτριβαις και γραμματοδιδασκαλοις κατα τον αγορανομικον νομον. το δ εξαιρουμενον εις ταυτα κατα την αναταξιν μη ειναι μετενεγκειν εις αλλο μηθεν τροπωι μηθενι εαν δε τις ειπηι η προθηι η επιψηφισηι η μετενεγκηι η ταξηι ελασσον του εκκειμενου οφειλετω ο τουτων τι ποιησας στατηρας πεντακοσιους ιερους ερμου και μουσων. το δε λοιπον του εξαιρεθεντος εις ταυτα αφαιρουμενων των μισθων λαμβανοντες οι παιδονομοι πεμπετωσαν τωι απολλωνι τωι διδυμει βουν ως καλλιστον εν τε τω πενθετηρικωι τοις διδυμειοις και εν τοις αλλοις ετεσιν τοις βοηγιοις και πομπευετωσαν αυτοι τε και οι επιλεγεντες υπ αυτων παιδες και οι κεχειροτονημενοι επισταται αυτων και μεχρι μεν του ζην ευδημος μετα δε ταυθ ο πρεσβυτατος των απο ευδημου γενομενων το δε πεμφθεν ιερειον θυσαντες οι παιδονομοι διανειματωσαν τοις τε παισιν απασιν και τοις αλλοις ους γεγραπται συμπομπευειν. αφεισθαι δε και τους παιδας απο των μαθηματων καθ εκαστον μηνα τηι πεμπτηι ισταμενου και τους παιδονομους αναγραφειν και ταυτην εν ταις παιδιαις μετα των αλλων ημερων καθοτ[ι] εν τωι παιδονομικωι νομωι συντετακται. ινα δ η τε του δημου προαιρεσις και η γεγενημενη περι ταυτα υπο ευδημου φιλοδοξια πασιν εκφανης υπαρχηι τους τειχοποιους μετα του αρχιτεκτον[ος επι]μεληθηναι οπως το ψηφισμα τοδε αναγραφη εις στηλας λι[θινας δυο] και στησαι μιαν μεν εν τηι παιδικηι παλαιστραι εν ωι αν το[πωι επι]τηδειον ειναι φαινηται την δ ετεραν εν τωι ιερωι του απο[λλωνος] του δελφινιου επι της εξεδρας της ανατεθεισης υπο [ευδημου] του θαλλιωνος οπως δ επι τηι περι ταυτα φιλοτιμιαι τιμ[ηθηι κατα]ξιως ευδημος βουλευσασθαι τον δημον εν τοις κα[θηκουσιν] χρονοις. εδοξε τωι δημωι εις λευκωμα αναγραψαι τ[ο ψηφισμα].
Milet I 3, 145